Այս լուսանկարը հաճախակի է հայտնվում համացանցում: Միշտ առանց որևէ մեկնաբանությունների և միշտ բուռն էմոցիաներ է առաջացնում: Մենք որոշեցինք պարզել, թե ով է այս հերոսական վետերանը: Նրա անունն է Անատոլի Լեոպոլդովիչ Գոլիմբիևսկի: Նա «Сообразительный» կործանիչի շարժիչագործն էր: Նա միակն էր, ով Ցեմեսյան ծովախորշում տեղի ունեցած մարտի ժամանակ ողջ էր մնացել ամբողջ խմբից: Անատոլի Գոլիմբիևսկին ծովային հետևակի առաջին դեսանտի կազմում էր, երբ նրանք իջան Նովորոսիսկի շրջաններից մեկում: Տեղի ունեցած ճակատամարտից հետո նրան անգիտակից վիճակում գտել էին մարտի դաշտում՝ ձեռքերի և ոտքերի հատվածում լուրջ վնասվածքներով: Թբիլիսիի հիվանդանոցում քաջ նավաստիի կյանքը փրկեցին: Սակայն նա կորցրեց ոտքերը: Չնայած բոլոր դժվարություններին՝ նավաստին կյանքի հանդեպ չէր չարացել և հույսով լի էր մնացել: Նա կարողացել էր գրավել ավագ բուժքույր վրացուհի Միրցայի սիրտը և ամուսնանալ նրա հետ: Նրանց դուստրը՝ Տամարան, թոռնիկ էր լույս աշխարհ բերել: Անատոլի Գոլիմբիևսկին նույնիսկ հասցրել էր տեսնել իր ծոռնիկին: